Башкирлер

Башки́рлер (боттарын башҡорттар деп адаар) — Башкортастан Республиканың үндезин түрк уктуг чону.

Делегейде башкирлерниң саны 1.6 сая хире кижи болуп турар. 2010 чылдың бүгү Россия чергелиг чурттакчы чоннуң санаашкының түңнели 1 584 554 кижи башкир мен деп бодун санап турар. Ооң 1 172 287 кижи Башкортостанда болуп турарОфициальный сайт Всероссийской переписи населения 2010 года. Информационные материалы об окончательных итогах Всероссийской переписи населения 2010 года.

Үндезин дылы - башкир дыл, оон аңгыда орус болгаш татар дылдар база ажыглаттынып турар. Үндезин чүдүлгези - исламның суннит адыры.
мини|Үндезин хептиг башкирлер

 Этнонимниң ук-дөзү 
башҡорт деп этнонимниң уткалган дөстери бар:
 XVIII чүс чылдың эртемденнери В. Н. Татищев, П. И. Рычков болгаш И. Г. Георги башҡорт деп сөс кол бөрү деп утка илередип турар деп демдеглеп турар.Башкорт в краткой энциклопедии Башкортостана
 1847 чылда В. С. Юматов деп төөгүжү-краевед  башҡорт деп сөс арылар ээзи деп уткалыг деп бижип турган«Оренбургские губернские ведомости». «О названии башкирцев» (№ 24). С.297.
 1867 чылда Санкт-Петербург хоорайга «Буруңгу Башкирияның төвү турган Уфа можунуң төөгү бижиктери» деп ажылда башҡорт деп сөс Уралдың ээзи деп уткалыг деп демдеглеп турар Историческая записка о местности прежней уфимской провинции, где был центр древней Башкирии, Санкт-Петербург, 1867, стр.1.
 А. Е. Алекторов деп орус төөгүжү болгаш этнограф 1885 чылда башҡорт деп сөс аңгы чон деп очулгалыг бооп болур деп санал киирген«Оренбургский листок» (№ 46).
 Д. М. Данлоптуң ап турары-биле башҡорт деп сөс beshgur, bashgur деп сөстерден келген, а ооң утказы беш угр азы беш аймак деп очулгалыг деп чугаалап турар. Ооң тайылбыры-биле Sh деп үн амгы башкир дылда булгар дылдың L деп үн-биле дүгжүп турар деп демдеглеп турар. Ынчап кээрге башҡорт (bashgur) биле булгар (bulgar) дөмей сөстер деп чугаалап турар Danlop D.M. The History of Jewish khazars. New Gersey, P.34.. 
 Р. Г. Кузеев деп башкир төөгүжү башҡорт деп сөс баш — кол болгаш ҡор(т) — аймак, чон деп кезектерге чарлып турар деп чугаалап турарКузеев Р. Г. Происхождение башкирского народа. М., Наука, 1974, С.448..
 Н. В. Бикбулатов деп эртемден башҡорт деп сөстү XI чүс чылда чурттап чораан Башгирд деп ат-алдарлыг шериг баштыңының ады-биле адаттынган деп саналдап турар Юсупов Р. М. Башкиры на рубеже тысячелетий//Проблемы этногенеза и этнической истории башкирского народа. Уфа, 2006, С.95-101.

 Төөгүзү 

 Эрте-буруңгу төөгүзү 
Совет эртемден болгаш антик төөгүнүң шинчилекчизи С. Я. Лурье башкирлерни V чүс чылдың бистиң эрага дээр Геродоттуң «Төөгү» деп ажылында аргиппей деп ат-биле кирген деп санап турарЛурье, С. Я. История Древней Греции / С. Я. Лурье. — Л., 1940. — Ч. 1. — 685 с.. Герадот аргиппейлерни "бедик даглар эдээнде чурттап чоруур"Геродот. «История». Книга Четвёртая. «Мельпомена»  деп бижип турар. Дараазында Геродот " Олар тускай дылда чугааланып турар, кеттинери скифтер-биле дөмей, а чип турар чемнерин ыяш дүжүттеринден кылып турар" деп ол демдеглеп турар. Оон аңгыда «…олар кожаларының маргыжын шиитпирлежир, а кажан ойлаттырган азы дескен кижи камгалал дилээр болза кым-даа ону чемелээр азы бастыыр эрге чок боор» деп ол чоннуң аажы-чаңын бижип демдеглээн.

Алдарлыг чөөн чоннар шинчилекизи Заки Валиди Клавдий Птолемейниң (II чүс чыл бистиң эрага чедир) ажылында башкирлерни скиф чоннуң пасиртай деп аймаа деп демдеглеп турар Заки Валиди Туган. Башкорттарзын тарихы, с. 4, 5.

Француз эртемден М. Бувье-Ажан гуннар баштыңы Аттила төрел чон башкирлер-биле демнежилге керээн чарып алган деп демдеглеп турар.

Улуг түрк төөгү специализи М. И. Артамонов VII чүс чылдың «Армян география» деп ажылда башкирлер бушк деп ат-биле кирип турар деп санап турар.

«Суй ному» (VII чүс чылдың ажылы) деп кыдат эртемденнерниң бижиктеринде башкирлер дугайында демдеглелдер тывылган болуп турар. Ол номнуң «Теле дугайында тоожу» деп кезээнде 45 аймакты теле деп адап турар, аразында алан болгаш башукили аймактар кирип турарВэй Чжэн. Хроника государства Суй. Пекин, Бона, 1958, Гл. 84, С 18б, 3.

Бир дугаар башкир чон дугайында бижикке демдеглеттинген ажыл  араб аян-чорукчу Салламу ат-Тарджуманга хамааржыр. 840 чылда ол бир дугаар башкирлерниң чурттунче киргеш чурттап турар девискээрин бижип айытканЯнгузин Р.3. Этнография башкир (история изучения). — Уфа: Китап, 2002. — 192 с.. 903 чылда Ибн Русте башкирлер дугайында «ол чон Урал дагларының ийи талазында болгаш Волга, Кама, Тобол болгаш Яик хемнериниң эриинде амыдырап чурттап чоруур» деп бижээн.

 Моол шериглерниң халдаашкыны 
1219—1220 чылдарда Чиңгис Хаанның шериглериниң  башкирлер-биле бир дугаар тулчуушкуну болганНасыров И. «Башкирды» в Паннонии // Ислам. — М., 2004. — № 2 (9). С. 36-39.. 1220 чылдан 1234 чылга чедир моол шериглер башкирлер-биле доктаал чокка дайылдажып келген. Ол барымдаа башкирлер моолдарның Европаже шимчээшкинин саададып турганын чугаалап турар деп болур. 

Л. Н. Гумилёв «Древняя Русь и Великая Степь» деп номунда мынча деп бижип турар «Моолдар-биле башкирлерниң аразында дайын 14 чыл уламчылап келген. Башкирлер чаңгыс удаа эвес удуп база турганнар, ынчалза-даа сөөлүнде тайбың керээн чарып алганнар...»Л. Н. Гумилёв. «Древняя Русь и Великая Степь» (135. Схема хода событий). Дараазында үелерде башкир аъттыг шериглер 1237—1238  чылдарда Батый Хаанның шериглери-биле катай Орус можуларже халдаашкынны кылганнар.1241—1242 чылдарда Барыын талаже өске күрүнелер эжээлээр дайынынга база киришкеннерЗарипов А. Б. «Об истории башкирской государственности», 2007.

 Алдын Ордунуң күрүнезинче киргени 
XIII—XIV чүс чылдарда башкирлерниң чурттап чораан девискээри Алдын Орду күрүнениң иштинче кирип турган. 1391 чылда 6 айның 18-те Кондурче хеминиң эриинге «Чоннар тулчуушкуну» деп болуушкун болган. Ол тулчуушкун Алдын Ордунуң хааны Тохтамыш биле Самаркандтың баштыңы Тимур (Тамерлан) аразынга болган. Түңнелинде Тохтамыштың шерии тиилеттиргенМажитов Н. А., Султанова А. Н. История Башкортостана с древнейших времен до XVI в. Уфа, 1994.. Алдын Орду күрүнениң буурап дүшкен соонда башкирлерниң амыдырап турган девискээри Казан, Сибирь хааннарның составынче болгаш Ногай Ордуже кирип турган. 

 Россия-биле каттышканы 
мини|314x314пкс|Ф.Рубонуң "Башкирлерниң Александр II-биле хартыгалыг аңнаашкыны" деп чуруу.

Москваның тургускан күрүнезинче кезектеп кирип эгелээн. Бир дугаар Москва күрүнезинче барыын болгаш соңгу-барыын башкирлер кирген (Казан күрүнениң башкирлери). 1554—1557 чылдарда Иван Грозныйның чагыргазынче Ногай Ордунуң девискээриңге чурттап турган төп, мурнуу болгаш мурнуу-чөөн башкирлер кирген.Урал дагның чөөн талазында башкирлер Сибирь күрүнези дүшкен соонда 1580—1590 чылдарда кирген. Иван Грозный Казань күрүнени тиилээш башкирлерге эки тура-биле дең эргелиг Орус күрүнеже кирерин дилээн. Иван Грозный хаан башкир чонга чүдүлгезинче халдаашкын кылбас, кезек чер айтырыгларынга чиигелделерни кылып бээрин аазаан. А башкирлер Иван Грозный хаанның күрүнезинге шериг албанын эртер болгаш чер үндүрүүн ясакты төлээр деп керээзин чарган.  

Барык 200 чыл ажыг 1557 - 1798 чылдарда башкир шериглер орус шериглер-биле кады дайыннарга киржип турган. 1612 чылда башкир шериглер Минин болгаш Пожарскийниң поляк эжелекчилерге удур Москваны хостаар тура халыышкыныңга база киржип турганнар.

 Башкирлерниң тура халыышкыннары 
Иван Грозныйның үезинде орус күрүне биле башкирлерниң аразында керээниң шупту негелделери сагыттынып турган. Грозный хаан каржы турган-даа болза башкир чон ону  ак сагыштыг деп адап турган (башк. Аҡ батша). Дараазында хаанның башкарылгазында байдал багай талазынче өскерлип эгелээн. Кол тура халыышкынның чылдагаанын тургузуп турган байдалдар дээрге керээ аайы-биле көрдүнген башкирлерниң чурттап турар девискээрин үүлээри, кижилерниң эргелери, христиан хүрээлерни чөпшээрел чок тудары, чүдүлгени кызагдаары дээш аңгы-аңгы турган. Тура халыышкыннар чаңгыс эвес удаа болуп турган (1645 чылда, 1662—1664 , 1681—1684 болгаш 1704 чылдарда).

Эң сөөлгү улуг башкир тура халыышкын 1773—1775 чылдарда  Емельян Пугачёв-биле кады араттар дайыны болган. Ол тура халыышкынның бир баштыңы Салават Юлаев чоннуң маадыры кылдыр артканСалават Юлаев в Краткой энциклопедии Башкортостан.

 1812 чылдың Ада-чурттуң дайынынга башкирлерниң киржилгези 
мини|252x252пкс|Башкир шериглер Европаже халдып орары

1812 чылдың дайынынга болгаш 1813—1814 даштыкы черлерже халдаашкынынга 28 беш чүстеп каан башкир шериглер киришкен. Ол дайынче башкирлер 4139 аът болгаш 500 000 рубль үндүрген. 9 башкир полктар Парижти ээжелээриңге база киришкен. Французтар оларны "соңгу амурлар" деп шолалаанРахимов Р. Н. Башкиры в наполеоновских войнах: «северные амуры» в отечественной войне 1812 года.// История башкирского народа: в 7 т./ гл. ред. М. М. Кульшарипов. — С.-Пб.: Наука, 2011. — Т. IV. — С. 74—84. — 400 с. — ISBN 978-5-02-038276-3..

 XX чүс чыл болгаш амгы үе 
1917 чылдың хувискаалының соонда бүгү башкир курултайлар (хуралдар) Россияның бир республиказы кылдыр үндезин республиканы тургузарын шиитпирлээн. 

Он айның 11-де 1990 чылда Россия Федерациязында Башкортостан Республика тургустунган. 

 Этногенез 

Этнология материалдары үндезини-биле археографияда, археологияда, антропологияда, деңнелге-төөгүлүг дыл эртемиинде финно-угор, түрк база иран теорияларга башкирлерниң ызыгууру тургустунганБашкирская энциклопедия. В 7 т. / Гл. редактор М. А. Ильгамов. Т.1: А—Б. Уфа: Башкирская энциклопедия, 2005..

Башкирлерниң тургустунган төөгүзүнде чеди төөгү-этнография каъттар онзалап демдеглеп турар:Племя 
 эрте-бурунгу башкир (бурзян, уран, усерган база өскелер),
 эрте финно-угор-самодий (сызгы, терсяк, уваныш, упей база өскелер),
 булгар-мадьяр (буляр, танып, юрматы база өскелер),
 огуз-кыпчак (айле база өскелер),
 кыпчак (канлы, кошсы, кыпсак, мин база өскелер),
 ногай (ногай-бурзян, ногай-юрматтар база өскелер),
 каът, этниктиг удур-дедир харылзаа Волга-Урал регионнуң чоннары-биле холбашкан база Ортаа Азияның (казахтар, мишарлар, татарлар база өскелер)

 Этнографияның бөлүктери 

Аңгылай көжер чорулгазында база этниктиг төөгүзүнде башкирлерде үндезин этнография бөлүктери бар апарган:Этнографические группы 
 Соңгу-чөөн бөлүк: айле, бадрак, бикатин, бишул, дуван, калмак, катай, кошсы, кувакан, кудей, кумрук, мурзалар, салъют, сызгы, сынрян, сырзы, табын, терсяк, упей.
 Соңгу-барыын бөлүк: байлар, балыксы, буляр, гайна, гэрэ, дуваней, елан, ельдяк, еней, ирэкте, канлы, каршин, киргиз, таз, танып, уваныш, ун, уран, юрми.
 Мурнуу-чөөн бөлүк: бурзян, кыпсак, тамьян, тангаур, усерган, юрматы.
 Мурнуу-барыын бөлүк: мин.

 Генетика 

 Башкирлерниң культуразы 

 Оран-савазы болгаш амыдыралы 
мини|262x262пкс|Бажыының аксында олурар башкир деп 1910 чылда  С. М. Прокудин-Горскийниң тыттырган чуруу.

XVII—XIX чүс чылдарда башкирлер көшкүн амыдыралдан чер ажылы болгаш сууржуң чуртталгаже кире бергеннер. Ооң чылдагааны төп Россия болгаш Поволжье черлеринден көжүп келген чон-биле хөй черлерни ээлээни болуп турар. Чөөн чүкте башкирлер аразында чартык көшкүн амыдырал болуп турган. Сөөлгү чайлагларже  көжерин 1920 чылдарда хоруп каан. Ол үениң башкирлери бажыңнарын ыяш болгаш кызыл дойдан кылып турган.Чөөн башкирлер чайлагларга өгнү (башкирлеп тирмә дээр) амыдыраар оран-сава кылдыр ажыглап турган. 

 Аъш-чеми 
Чартык көшкүн амыдырал башкирлерниң культуразынче, ёзу-чаңчылдарынче болгаш аъш-чеминче хөй салдарны киирген. Суурга кыштагга чайын чайлагга амыдырал чемнерниң янзы-бүрү болуруңга идигни берип турган. Башкир чоннуң үндезин чеминиң бирээзин бешбармак дээр. Ол хайындырган эът биле халмадан кылыр, кырындан ногаа болгаш согунаны хөй немээр. Башкир  чемнер хөйү-биле ак чемнерден тургустунган (курут, катык дээн оон-даа көвей). 

 Байырлалдары, ёзулалдары болгаш чаңчылдары 
Башкирлерниң туй деп куда байырлалындан аңгыда мусульман ураза-байрам, курбан-байрам, мавлид дээш оон-даа хөй. Часкы даштыкы ажыл төнчүзүн демдеглээр сабантуй база каргатуй деп байырлалдар бар.

 Үндезин спорт 
Күреш, ча адары, копье болгаш аңнаар бижек октаары, аът чарыжы, канат тыртары башкирлерниң үндезин спордунче кирип турар. Башкортостанда аът-биле холбашкан спорт нептереңгей болуп турар, ылаңгыя байга, джигитовка, аът чарыжы. Кырында бижиттинген спорттар башкир чоннуң шаг шаандан ойнап турган үндезин оюннары болуп турар.

 Башкир үндезин сам, ырылар болгаш хөгжүм 
Башкир үндезин культура элбек-бай. Эрги шагның аас-чогаалдан кубаир деп поэзия хевири билдингир турган. Башкирлер аразынга ыраажы-импровизаторлар көвей турган, оларны сэсэннер дээр турган. Олар чаңгыс ууда чогаал бижээш аялганы база чогаадыптар турган.

Чоннуң ырыларын йырҙар дээр. Аялгазының хевиринден узун-кюй  база кыска-кюй деп ылгаар. Башкир чонда хөөмей база бар. 

 Дылы 
Башки́р дыл (бот ады башҡорт теле дээр) — алтай дылдар бөлүүнүң түрк дылдар адырының кыпчак бөлгүмнүң волга-кыпчак дылдарның бөлүүнге хамааржыр. Башкир дылдың кол диалектилери : чөөн, соңгу-барыын болгаш мурнуу.

Башкортостан Республиказының күрүне дылы болуп турарЗакон Республики Башкортостан «О языках народов Республики Башкортостан», 1999. Март 24-те 1920 чылда Башревкомнуң (Башкир республиканың хувискаал комитеди) айтыышкыны-биле орус дыл-биле дең эргелиг күрүне дылы кылдыр доктааттынганИстория башкирского народа: в 7 т./ гл. ред. М. М. Кульшарипов; Ин-т истории, языка и литературы УНЦ РАН. — Уфа: Гилем, 2010. — Т. V. — С. 342. — 468 с. — ISBN 978-5-7501-1199-2.. Амгы үеде Башкортостанның Конституциязында шак ындыг хевээр эргелигКонституция Республики Башкортостан. ч.4 статья 1.

 Демография 

 Саны база аңгылай көжери 

Башкирлерниң саны делегейде 2 хире млн кижи. Россияда 2010 чылдың чизе-бүрүткели-биле 1 584 554 башкир чурттап турар, оларның 1 172 287 кижи Башкортостанда. Башкирлер Башкортостан Республикада 29,5 % чон тургузуп турарВсероссийская перепись населения 2010 г. Национальный состав регионов России.

Башкирлер Казахстанда чурттап турар — 17 263 кижи (2009), Украинада — 4 253 (2001), Туркменистанда — 3 820 (1995), Узбекистанда — 3 707 (2000), Кыргызстанда — 1 111 (2009)Национальный статистический комитет Кыргызской Республики. Численность постоянного населения по национальностям по переписи 2009 года, Белоруссияда — 607 (2009)Национальный статистический комитет Республики Беларусь. Национальный состав РБ согласно переписи 2009 года, Латвияда — 264 (2013)Latvijas iedzivotaju sadalijums pec nacionala sastava un valstiskas piederibas , Таджикистанда — 143 (2010) , Эстонияда — 112 (2011)PCE04: ENUMERATED PERMANENT RESIDENTS BY ETHNIC NATIONALITY AND SEX, 31 DECEMBER 2011 , Литвада — 84 (2011)GYVENTOJAI PAGAL TAUTYBĘ, GIMTĄJĄ KALBĄ IR TIKYBĄ (Национальный, языковой и религиозный состав Литвы) , Венгрияда, Германияда, Кыдатта, Турцияда, Японияда база өске чурттардаЮсупов Р. М. Диаспоры башкир.// Статья в Башкирской энциклопедии. .

+Башкирлерниң саны чурттакчы чоннуң чизези барымдаа-биле (кижи):  Совет Эвилели  Россий империя, РСФСР, Россия  Башкир АССР, Башкортостан  Татар АССР, Татарстан  Челябинск область  Уфим губерния  Оренбург губерния 1865Сборник статистических, исторических и археологических сведений по бывшей Оренбургской и нынешней Уфимской губерниям, собранных и разработанных в течение 1866 и 67 гг.Труды Комиссии по изучению племенного состава населения СССР и сопредельных стран. 11: Этнический состав населения Приуралья: с этнографической картой и дополнениями к ней / Ф. А. Фиельструп, 1926  —  медээлер чок  —  —  —  619 732  206 895 1897  —  1 321 363  —  —  —  899 910  254 561 1912-1913Без учета городского населенияКрестьянское хозяйство Уфимской губернии : Подвор. перепись 1912—1913 гг. / Стат. отд. Уфим. губ. управы Таблицы  —  медээлер чок  —  —  —  846 413  медээлер чок 1917  —  медээлер чок  —  —  —  медээлер чок  290 541 1920Без Бурзян-Тангауровского и Тамьян-Катайского кантонов Башкирской АССРСборник статистических сведений по Союзу ССР 1918—1923 
  —  1 402 368  371 884  139 858  —  807 213  346 1926  713 693  712 366  625 845  1 752  —  —  15 081 1939  843 648  824 679  671 188  931  70 358  —  — 1959  989 040  953 801  737 711  2 063  88 480  —  — 1970  1 239 681  1 180 913  892 248  2 888  117 537  —  — 1979  1 371 452  1 290 994  935 880  9 256  133 682  —  — 1989  1 449 157  1 345 273  863 808  19 106  161 169  —  — 2002  —  1 673 389  1 221 302  14 911  166 372  —  — 2010  —  1 584 554  1 172 287  13 726  162 513  —  —

Башкирлерниң саны 100 муңдан ажыг кижи чизе-бүрүткел түңнел-биле регионнарны көргүскен.

 Өг-бүле 
+''Этниктиг чаңгыс аймак база этниктиг хайнак өг-бүлелиг ийи кижилер башкирлерде БРЧЧЧ-2010 барымдаа-биле  Өг-бүле ячейказының саны  Национал хамаарылгазы ашаа биле кадайы — башкирлер  Национал хамаарылгазы ашаа — башкир  Национал хамаарылгазы кадайы — башкир кыс  Этниктиг хайнак ашак-кадайларның кезээ, %Республика Башкортостан2072421251753825643811 39,6Россия Федерациязының арткан регионнары94158308272893834392  67,3 Россия Федерациязы 301400  156002  67194  78204  48,2

 Улай көр.  

 Демдеглелдер 

 Дөзү 
Аңгылал:География
Аңгылал:Чон
Аңгылал:Башкирлер